Luettelo tutkimusmatkoista Etelämantereelle
2000-luku

2000–2001 – Norjalainen Liv Arnesen ja yhdysvaltalainen Ann Barncroft ylittivät ensimmäisinä naisina Etelämantereen hiihtäen.
2001–2002 – Uusiseelantilaiset Graham Charles, Marcus Waters ja Mark Jones tekivät ensimmäisen ja pisimmän kajakkiretken Etelämantereella meloessaan Hope Baylta Adelaidensaarelle 35 päivässä.
2004 – Skotlannin ensimmäinen etelänaparetkikunta. Retkikunta lähetettiin Etelämantereelle skotlantilaisen löytöretkeilijä William Speirs Brucen johtaman tutkimusmatkan satavuotisjuhlavuoden kunniaksi.
2004 – Nelihenkinen puolalaisryhmä, johon kuului muun muassa tupla-amputoitu Jan Mela, patikoi etelänavalle. Ryhmän johtajana oli Marek Kamiński.
2004–2005 – Chilen etelänaparetkikunta
2004–2005 – Bulgarialaisella Tangra 2004/05 -tutkimusretkellä perustettiin Academia-leiri.
2005 – Kuusihenkinen ryhmä ajoi Patriot-kukkuloilta Etelämantereen rannikolla etelänavalle 69 tunnissa kuusipyöräisellä ajoneuvolla.
2005–2006 – Ramon Larramendin johtama Spanish Trans-Antarctic Expedition matkusti luoksepääsemättömyyden navalle retkileijojen ja kelkkojen avulla.
2006 – Hannah McKeand teki uuden ennätyksen vaeltaessaan rannikolta etelänavalle 39 päivässä, 9 tunnissa ja 33 minuutissa.
2006–2007 – Jenny ja Ray Jardine tekivät 57 päivän suksivaelluksen etelänavalle.
2007–2008 – Norjalais-amerikkalainen tieteellinen tutkimusmatka Itä-Etelämantereelle.
2007–2008 – Britannian armeijan etelänaparetkikunta
2008 – Clare O'Learysta tuli ensimmäinen etelänavan saavuttanut irlantilainen nainen.
2008 – Todd Carmichael teki uuden ennätyksen vaeltaessaan yksin etelänavalle 39 päivässä, 7 tunnissa ja 49 minuutissa.
2008 – Venezuelan ensimmäinen tieteellinen tutkimusmatka Etelämantereelle.
2009 – Azerbaidžanin tieteellinen tutkimusmatka.
2009 – Tuohon asti suurin ja kansainvälisin vain naisista koostuva retkikunta Kaspersky Commonwealth Antarctic Expedition hiihti etelänavalle.
2009 – Venezuelan toinen tieteellinen tutkimusmatka Etelämantereelle.
2009−2010 – Cecilie Skog ja Ryan Waters ylittivät Etelämantereen ensimmäisinä hiihtäen ilman ulkopuolista apua.
2010 – Kymmenhenkinen ryhmä ylitti Etelämantereen ensimmäistä kertaa kahdesti samalla retkellä biopolttoainekäyttöisellä ajoneuvolla.
2010 – Venezuelan kolmas tieteellinen tutkimusmatka Etelämantereelle.
2011 – Venezuelan neljäs tieteellinen tutkimusmatka Etelämantereelle.
2011−2012 – Sebastian Copeland ja Eric McNair Landry ylittivät Etelämantereen itä–länsisuunnassa suksien ja retkileijojen avulla.
2011−2012 – Yhdistyneen kuningaskunnan asevoimien tutkimusmatka Etelämantereelle.
2011-2012 – Ramón Hernando de Larramendi teki Etelämantereelle tutkimusmatkan suunnittelemansa WindSledin avulla. WindSled on suunniteltu esimerkiksi tavaroiden kuljettamiseen arktisilla alueilla.
2012 – Felicity Aston ylitti Etelämantereen ensimmäisenä naisena yksin. Matka kesti hiihtäen 59 päivää.
2012 – Venezuelan viides tieteellinen tutkimusmatka Etelämantereelle.
2012 – Grant Korgan työnsi itsensä etelänavalle ensimmäisenä selkäydinvammautuneena ihmisenä.
2012−2013 – Kuusihenkinen briteistä ja australialaisista koostuva ryhmä matkusti Ernest Shackletonin laivan kopiolla Elefanttisaarelta Etelä-Georgiaan Shackletonin tutkimusretken satavuotisjuhlavuoden kunniaksi.
2013 – Venezuelan kuudes tutkimusretki Etelämantereelle.
2013–2014 – Ben Saunders ja Tarka L'Herpiniere tekivät pisimmän kävellen tehdyn tutkimusmatkan Etelämantereelle toistaessaan Scottin etelänaparetkikunnan vuonna 1912 kulkeman matkan. Matka kesti 105 päivää ja kävelymatka oli 2900 kilometriä.
2013 – Parker Liautaud ja Douglas Stoup yrittivät joulukuussa 2013 rikkoa rannikolta etelänavalle hiihtäen tehdyn nopeusennätyksen.
2013 – Antony Jinman käveli etelänavalle ja kuvasi koko matkansa dronella. Matkan aikana hän oli päivittäin yhteydessä brittiläisten koululaisten kanssa.
2013 – Maria Leijerstam pyöräili maailman ensimmäisenä Etelämantereen rannikolta etelänavalle.
2013−2014 – 16-vuotias Lewis Clarkesta tuli nuorin Etelämantereen rannikolta etelänavalle vaeltanut.
2013–2014 – Christine ja Marty Faganista tuli nopeiten etelänavalle hiihtänyt aviopari. Matka kesti 48 päivää.
2013−2014 – Daniel Burton pyöräili Etelämantereen rannikolta etelänavalle.
2013−2014 – Australialaisprofessori Chris Turney johti tutkimusretkeä, jonka tavoitteena oli nostaa esille ilmaston lämpenemisen aiheuttama merijään väheneminen.
2013 – Scott Bradyn johtama retkikunta ylitti Etelämantereen kahdesti itä–länsisuunnassa nelipyöräisillä ajoneuvoilla. Retki alkoi Novolazarevskajasta ja päättyi Rossin jäähyllylle, josta ryhmä palasi takaisin Novolazarevskajaan.
2015−2016 – Henry Worsley menehtyi yrittäessään ylittää Etelämantereen maailman ensimmäisenä ilman apuvoimia.
2016−2017 – Spear17, kuusihenkinen miesjoukko Brittiläisen armeijan vapaaehtoisesta reservistä ylitti Etelämantereen. Retkeä johti kapteeni Lou Rudd ja sen tavoitteena oli kunnioittaa Henry Worsleyn muistoa ja tuoda huomiota reserville.
2016−2017 – Mike Horn ylitti ensimmäisenä Etelämantereen pohjois–eteläsuunnassa yksin. Hän kulki Prinsessa Astridin rannikolta etelänavan kautta Dumont D'Urvillen tutkimusasemalle retkileijojen ja suksien avulla. Etelänavalle hän saapui 7. helmikuuta 2017.
2017–2018 – Norjalainen Astrid Forhold hiihti maailman ensimmäisenä naisena yksin Valaslahdesta etelänavalle Roald Amundsenin jalanjäljissä.
2018 – Yhdysvaltalainen Colin O'Brady ylitti Etelämantereen yksin ja ilman apukeinoja. Hän saapui verkkosivujensa mukaan Rossin jäähyllylle 26. joulukuuta.
Käännös suomeksi